*Tämä artikkeli käsittelee jääkiekkoilijaa. Muista samannimisistä henkilöistä katso Valtteri Pihlajamäki.*

**Valtteri Pihlajamäki** (s. 28. heinäkuuta 1996 Kiikoinen) on suomalainen jääkiekkoilija, joka pelaa Mestis-joukkue Iisalmen Peli-Karhuissa. Hän toimii joukkueen varakapteenina. Pihlajamäki on pelipaikaltaan oikea laitahyökkääjä. Hän laukoo oikealta.

Ura
---

### Seuraura

Pihlajamäki on Vammalan Palloseuran kasvatti. Hän voitti kaudella 2011–2012 ylivoimaisesti sekä C-nuorten II-divisioonan karsintojen piste- ja maalipörssin tehoilla 20+16=36 että C-nuorten III-divisioonan piste- ja maalipörssin tehoilla 60+18=78. Pihlajamäki debytoi samalla kaudella myös miesten peleissä vain 15-vuotiaana pelattuaan kahdeksan ottelua VaPS:n II-divisioonajoukkueessa. Kaudeksi 2012–2013 hän siirtyi Porin Ässien B-nuoriin. Kaudella 2015–2016 Pihlajamäki nousi seuran A-nuorten varakapteeniksi.

Kaudella 2016–2017 Pihlajamäki nousi Ässien A-nuorten kapteeniksi. Hän oli joukkueen kolmanneksi paras maalintekijä 12 osumallaan. Pihlajamäki voitti kauden päätteeksi A-nuorten SM-hopeaa. Hän debytoi kauden aikana myös Ässien SM-liigajoukkueessa, jossa Pihlajamäki pelasi kolme runkosarjaottelua. Hän pelasi ensimmäisen liigaottelunsa 27. lokakuuta 2016 vieraissa Vaasan Sportia vastaan. Pihlajamäki merkittiin Ässien kolmosketjun oikeaan laitaan Mikael Sahan ja Juha Kiilholman viereen. Hän sai ottelussa jääaikaa 9.01 minuuttia ja keräsi myös yhden kahden minuutin jäähyn väkivaltaisuudesta.

Jäätyään yli-ikäiseksi Ässien A-nuorissa Pihlajamäki teki try-out -sopimuksen seuran SM-liigajoukkueen kanssa huhtikuussa 2017. Hän ei kuitenkaan saanut jatkosopimusta ja siirtyi kaudeksi 2017–2018 vuoden mittaisella sopimuksella Mestis-joukkue Iisalmen Peli-Karhuihin. Pihlajamäen tulokaskausi sarjassa jäi loukkaantumisten vuoksi rikkonaiseksi ja hän teki 27 runkosarjaottelussa tehot 2+1=3 ja kuudessa playoff-ottelussa yhden maalin. Neljässä Suomen Cupin ottelussa Pihlajamäki jäi ilman tehopisteitä. Hän pelasi kauden aikana myös yhden ottelun lainalla Suomi-sarjajoukkue Karhu HT:ssä tammikuussa 2018.

Kaudeksi 2018–2019 Pihlajamäki siirtyi jatkamaan Mestis-uraansa vuoden mittaisella sopimuksella KeuPa HT:n riveihin. Hän teki runkosarjassa 47 ottelussa tehot 10+18=28 ja pudotuspeleissä 17 ottelussa tehot 4+6=10. Pihlajamäki voitti kauden päätteeksi Mestis-hopeaa.

Toukokuussa 2019 Pihlajamäki palasi vuoden mittaisella ja syyskuun loppuun asti kestävän koeajan sisältävällä sopimuksella Porin Ässien SM-liigajoukkueeseen. Syyskuun puolessa välissä hän sai joukkueeseen kevääseen 2022 asti ulottuvan jatkosopimuksen. Pihlajamäki ehti pelata alkukaudella 2019–2020 vain 12 ottelua ilman tehopisteitä, kunnes hänen kautensa päättyi loukkaantumiseen jo lokakuussa. Pihlajamäki oli pelaamatta myös alkukauden 2020–2021, kunnes marraskuussa 2020 Ässät lainasi hänet toistaiseksi voimassa olevalla sopimuksella KeuPa HT:hen hakemaan pelituntumaa. Pihlajamäki pelasi siellä seitsemän ottelua, kunnes Mestis jäi joulukuussa tauolle koronavirusrajoitusten vuoksi. Samassa kuussa Pihlajamäen raportoitiin joutuvan loukkaantumisen vuoksi peräti neljäksi kuukaudeksi sivuun, mikä näin olleen päätti hänen kautensa tähän.

Kaudella 2021–2022 Pihlajamäki pelasi SM-liigassa 38 runkosarjaottelua tehopistein 3+1=4. Hän teki SM-liigauransa avausmaalin 8. lokakuuta 2021 vieraissa Saimaan Palloa vastaan. Tammikuussa 2022 Pihlajamäki joutui lähes kahdeksi kuukaudeksi sivuun leikkaushoitoa vaatineen polvivamman vuoksi.

Pihlajamäki palasi kaudeksi 2022–2023 vuoden mittaisella sopimuksella Iisalmen Peli-Karhujen Mestis-joukkueeseen. Hänet nimettiin joukkueen varakapteeniksi.

### Maajoukkueura

Pihlajamäki on pelannut yhden poikien maaottelun.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | VaPS | II-divisioona | 8 | 0 | 1 | 1 | 0 | – | – | – | – | – |
| 2012–2013 | Ässät | B-SM | 41 | 5 | 5 | 10 | 6 | 8 | 0 | 0 | 0 | 0 |
| 2013–2014 | Ässät | B-SM | 41 | 15 | 16 | 31 | 90 | – | – | – | – | – |
|  | Ässät | A-SM | 2 | 1 | 0 | 1 | 0 | – | – | – | – | – |
| 2014–2015 | Ässät II | A-SS | 2 | 2 | 3 | 5 | 0 | – | – | – | – | – |
|  | Ässät | A-SM | 40 | 10 | 8 | 18 | 52 | 4 | 1 | 1 | 2 | 4 |
| 2015–2016 | Ässät | A-SM | 50 | 16 | 7 | 23 | 38 | 3 | 0 | 0 | 0 | 2 |
| 2016–2017 | Ässät | A-SM | 43 | 12 | 12 | 24 | 59 | 8 | 2 | 1 | 3 | 10 |
|  | Ässät | SM-liiga | 3 | 0 | 0 | 0 | 2 | – | – | – | – | – |
| 2017–2018 | IPK | Mestis | 27 | 2 | 1 | 3 | 28 | 6 | 1 | 0 | 1 | 6 |
|  | Karhu HT | Suomi-sarja | 1 | 1 | 0 | 1 | 0 | – | – | – | – | – |
| 2018–2019 | KeuPa HT | Mestis | 47 | 10 | 18 | 28 | 72 | 17 | 4 | 6 | 10 | 14 |
| 2019–2020 | Ässät | SM-liiga | 12 | 0 | 0 | 0 | 6 | – | – | – | – | – |
| 2020–2021 | KeuPa HT | Mestis | 7 | 2 | 1 | 3 | 2 | – | – | – | – | – |
| 2021–2022 | Ässät | SM-liiga | 38 | 3 | 1 | 4 | 18 | – | – | – | – | – |
| 3 kautta | yhteensä | SM-liiga | 53 | 3 | 1 | 4 | 26 | – | – | – | – | – |
| 3 kautta | yhteensä | Mestis | 81 | 14 | 20 | 34 | 102 | 23 | 5 | 6 | 11 | 20 |

Lähteet
-------

* Valtteri Pihlajamäki The Internet Hockey Databasessa (englanniksi)
* Valtteri Pihlajamäki Eurohockey-sivustolla (englanniksi)
* Valtteri Pihlajamäki *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Valtteri Pihlajamäki *Elite Prospects*. Everysport Media Group AB.  (englanniksi)
2. ↑  Elite Prospects - U16 II-divisioona Q Stats 2011-2012 *eliteprospects.com*. Everysport Media Group AB. Viitattu 17.5.2019. (englanniksi)
3. ↑  Elite Prospects - U16 III-divisioona Stats 2011-2012 *eliteprospects.com*. Everysport Media Group AB. Viitattu 17.5.2019. (englanniksi)
4. ↑  Elite Prospects - Ässät U20 *eliteprospects.com*. Everysport Media Group AB. Viitattu 17.5.2019. (englanniksi)
5. ↑  Kokoonpanot *liiga.fi*.  27.10.2016. Jääkiekon SM-liiga Oy. Viitattu 10.11.2020.
6. ↑  Ottelutilastot *liiga.fi*.  27.10.2016. Jääkiekon SM-liiga Oy. Viitattu 27.10.2016.
7. ↑  Otteluseuranta *liiga.fi*.  27.10.2016. Jääkiekon SM-liiga Oy. Viitattu 27.10.2016.
8. ↑  Ässille nippu uusia sopimuspelaajia *Jatkoaika.com*.  18.4.2017. Jatkoaika r.y. Viitattu 19.4.2017.
9. ↑  Valtteri Pihlajamäki ja Peli-Karhut sopimukseen *Jatkoaika.com*.  26.6.2017. Jatkoaika r.y. Viitattu 26.6.2017.
10. ↑  Karhu HT: lle viikonlopun toinen tappio voittolaukauksilla. *facebook.com*.  21.1.2018. Karhu HT RY. Viitattu 22.3.2018.
11. ↑  Uusia pelaajasopimuksia KeuPalle *keupaht.fi*.  4.5.2018. KeuPa Hockey Oy. Viitattu 18.6.2018.
12. ↑  Aittokallio Ässien maalinsuulle - hyökkäykseen testipelaaja Mestiksestä *Jatkoaika.com*.  10.5.2019. Jatkoaika r.y. Viitattu 17.5.2019.
13. ↑  Valtteri Pihlajamäki jatkaa Ässissä *assat.com*.  17.9.2019. HC Ässät Pori Oy. Viitattu 17.9.2019.
14. ↑  Kallioniemi, Esko: Pelaaja-arviot 2019−20: Ässillä oli vähän floppeja, mutta liikaa tasapaksuutta *Jatkoaika.com*.  19.3.2020. Jatkoaika r.y. Viitattu 8.4.2020.
15. ↑  Ässät lainaa pelaajia Mestikseen *assat.com*.  9.11.2020. HC Ässät Pori Oy. Viitattu 10.11.2020.
16. ↑  Laiho, Harri: Ässien hyökkääjän karmea epäonni jatkuu *satakunnankansa.fi*.  21.12.2020. Pori:  Sanoma Media Finland Oy. Viitattu 4.5.2021.
17. ↑  Tilastot *liiga.fi*.  8.10.2021. Jääkiekon SM-liiga Oy. Viitattu 11.10.2021.
18. ↑  Lehtinen, Eetu: Valtteri Pihlajamäen epäonni jatkuu – loppukausi vaarassa *satakunnankansa.fi*.  24.1.2022. Sanoma Media Finland Oy. Viitattu 4.5.2021.
19. ↑  Kouvalainen, Miska: IPK nappasi kaksi kovanluokan paluumuuttajaa − Valtteri Pihlajamäki palaa Mestikseen *Jatkoaika.com*.  4.5.2022. Jatkoaika r.y. Viitattu 4.5.2022.
20. ↑  IPK:n kapteenisto kaudella 2022–23! *facebook.com*.  21.9.2021. IPK Hockey Oy. Viitattu 29.9.2022.